Recueil général et complet des fabliaux des 13e et 14e siècles/De Gombert et des II Clers
# Recueil général et complet des fabliaux des 13e et 14e siècles/De Gombert et des II Clers

### xxii DE GOMBERT ET DES .II. CLERS.

﻿De .II. clers qui vienent d’escole ; E N cest autre fablel parole

De .II. clers qui vienent d’escole ; Despendu orent leur avoir

En folie plus qu’en savoir.

Ostel quistrent chiés un vilain ; De sa fame, dame Guilain,

Fu l’un des clers, lués que là vint,

Si fols que amer li convint ; Mès ne set cornent s’i acointe,

Quar la dame est mingnote et cointe ; Les iex ot vairs come cristal.

Toute jour l’esgarde à estal

Li clers, si qu’à paine se cille,

Et li autres ama sa fille,

Qui adès i avoit ses iex.

Cil mist encor s’entente miex,

Quar sa fille est et cointe et bele.

Et je di qu’amor de pucele,

Quant fins cuers i est ententiex,

Est sor toute autre rien gentiex,

Comme li ostors au terçuel.

